༄༅༔ ༔ཐུགས་སྒྲུབ་ཀྱི་དབང་ཆོག་ཆེན་མོ་བཞུགས་པའི་དབུ་ཕྱོགས་སོ༔ ༔

༄༅༔ ༔྅྅྅྅྅྅྅྅྅྅྅྅྅྅྅ དཔལ་ཆེན་ཧེ་རུ་ཀ་ལ་ཕྱག་འཚལ་ལོ༔ ཨེ་མ་ཧོཿ ཐུགས་སྒྲུབ་དྲག་པོ་སྐུ་གསུང་ཐུགས༔ ཟབ་རྒྱས་
འདུས་པའི་སྙིང་ཐིག་འདི༔ རིག་འཛིན་རྣམས་ཀྱི་སྤྱི་སྒྲུབ་ཡིན༔ སྒྲུབ་ཆེན་བཀའ་བརྒྱད་རྩ་བ་ཡིན༔ མཛོད་བཞི་འདུས་པའི་སྙིང་པོ་ཡིན༔ གཏེར་ཆེན་ཀུན་གྱི་ཡང་སྙིང་
ཡིན༔ མཁའ་འགྲོ་རྣམས་ཀྱི་སྙིང་ཁྲག་ཡིན༔ ལྷ་སྲིན་སྡེ་བརྒྱད་སྲོག་རྩ་ཡིན༔ ལས་ཅན་བུ་ཡི་དངོས་གྲུབ་ཡིན༔ ལྔ་བརྒྱ་སྙིགས་མ་ཤར་བའི་ཚེ༔ བོད་ལ་དགོས་པ་
གཏེར་དུ་སྦས༔ ྅྅྅྅྅྅྅྅྅྅྅ ཐུགས་དམ་ལྷ་ལ་ཕྱག་འཚལ་ལོ༔ ཐུགས་སྒྲུབ་བསྙེན་པའི་རྟགས་རྫོགས་ནས༔ རང་རིག་སེམས་ལ་དབང་ཐོབ་འགྱུར༔

༄༅༔ ༔དད་ལྡན་སློབ་བུ་སྨིན་བྱའི་ཕྱིར༔ གནས་ཆེན་བཀྲ་ཤིས་དབེན་པའི་སར༔ སྔོན་དུ་འགྲོ་བའི་ཆོ་ག་ནི༔ རང་བྱུང་རང་ཤར་རྒྱུད་ལྟར་བྱ༔
྅྅྅྅྅྅྅྅྅྅྅ མཧཱ་གུ་རུ་དབང་གི་མཆོག༔ ཐུགས་ཀྱི་སྒྲུབ་པ་བྱ་བ་ནི༔ མཎྜལ་པདྨ་འདབ་བརྒྱད་བྲི༔ བར་ཁྱམས་སྒོ་བཞི་ཕྱི་རིམ་རྒྱན༔ གསང་སྔགས་
དཀྱིལ་འཁོར་སྤྱི་དང་མཐུན༔ ཕྱི་ནང་གསང་བའི་མཚམས་གཅོད་བྱ༔ དབུས་སུ་རྣམ་རྒྱལ་བུམ་པ་བཞག༔ ཤར་དུ་རྡོ་རྗེ་དྲིལ་བུ་བཞག༔ ཤར་ལྷོར་རྡོ་རྗེ་བྷནྡྷ་བཞག༔
ལྷོ་རུ་འཁོར་ལོ་བེ་ཅོན་བཞག༔ ལྷོ་ནུབ་བདུད་རྩིའི་གའུ་བཞག༔ ནུབ་ཏུ་པདྨ་རྔེའུ་ཆུང་བཞག༔ ནུབ་བྱང་ཐོད་པའི་བཾ་རིལ་བཞག༔ བྱང་དུ་ལྕགས་ཀྱི་ཕུར་པ་བཞག༔

བྱང་ཤར་ཙིཏྟའི་ཕྲེང་བ་བཞག༔ གཏོར་མ་བདུད་རྩི་རཀྟ་བཤམས༔ དུར་ཁྲོད་ཆས་བརྒྱད་རྒྱན་དུ་བཀྲམ༔ ཕྱིའི་མཆོད་པ་གཙང་མར་བཤམས༔ དཀྱིལ་འཁོར་ལྷ་ཡི་སྐུ་རྣམས་བཀོད༔ རྡོ་རྗེ་དྲིལ་བུ་རྒྱལ་
མཚན་དང་༔ དུང་དང་རྔ་ཆེན་སྒྲོན་མེ་བཤམས༔ དཀྱིལ་འཁོར་ཆེན་པོའི་ཤར་ཕྱོགས་སུ༔ ཐོད་པ་བདུད་རྩིས་གང་བ་དང་༔ ལྕགས་ཀྱི་རྡོ་རྗེ་རྩེ་དགུ་བཞག༔ ལྷོ་རུ་མེ་ལོང་དྭངས་པ་ལ་༔ སིནྡྷུ་ར་ཡིས་
བརྒྱན་པ་བཞག༔ ནུབ་ཏུ་ཚེ་དང་འགལ་བྱེད་བཞག༔ བྱང་དུ་མན་ཤེལ་མེ་ལོང་བཞག༔ བྱིན་རླབས་བསྐྱེད་པའི་ཆོ་ག་ནི༔ བགེགས་བསྐྲད་དག་པར་སྦྱངས་པ་ཡིས༔ བུམ་པ་བྷྲཱུཾ་ལས་གཞལ་ཡས་ཁང་༔
དབུས་སུ་ཉི་ཟླ་པདྨ་དང་༔ རུ་ཏྲའི་གདན་ལ་རྩ་བའི་ལྷ༔ དེ་ཡི་སྤྱི་བོར་རིགས་བདག་བསྐྱེད༔ ཕྱོགས་མཚམས་སྒྲུབ་སྡེ་བརྒྱད་ཀྱི་ལྷ༔ ཡབ་ཡུམ་འཁྲིལ་སྦྱོར་མཛད་པར་བསམ༔ རང་རང་རྩ་བའི་སྔགས་
ཀྱིས་བསྐྱེད༔ མགུལ་ཆིངས་ཛཿཧཱུྃ་བཾ་ཧོཿཞེས༔ སྒོ་མ་བཞི་ཡིས་བཅིངས་ཤིང་བསྐྱེད༔ བུམ་ནང་རིན་ཆེན་རྫས་ཀྱིས་བཀང་༔ ཁ་རྒྱན་དཔག་བསམ་སྡོང་པོ་ལ༔ རྩ་བའི་ལྷ་རྣམས་བྲིས་ལ་དགོད༔ འཕྲིན་
ལས་དུས་བཞིར་མཆོད་པ་འབུལ༔ སྒྲུབ་པ་ཞག་བདུན་འཛབ་བསྙེན་དབུལ༔ འབུམ་ཕྲག་བཅུ་གཅིག་ཐེམ་པ་དང་༔ སྐུ་རྟགས་བྲིས་སྐུ་བཞད་དང་འཛུམ༔ ཐ་མ་གཟི་མདངས་སྔར་བས་ཆེ༔ གསུང་རྟགས་

༄༅༔ ༔ཁ་ལ་རང་སྒྲ་སྒྲོག༔ མཆོད་པའི་རྫས་ལ་ཡི་གེ་འབྱུང་༔ ཐ་མ་བསྙེན་པའི་བཟླས་བརྗོད་དྲོད༔ ཐུགས་རྟགས་རང་གི་ཡེ་ཤེས་ལྔ༔ མངོན་སུམ་མཐོང་དང་རྟོགས་པ་འཆར༔ ཉོན་
མོངས་རྟོག་པ་རང་འགགས་ནས༔ རིག་པ་ཡེ་ཤེས་ཆེན་པོ་རྒྱས༔ ཐ་མ་བསྒོམ་པའི་ཏིང་འཛིན་གསལ༔ དེ་ལྟར་གྲངས་རྟགས་རྫོགས་པ་དང་༔ ཟླ་ཁྲོམ་ཟླ་རྒྱས་ཚེ་ཡི་རྫས༔ མཾ་ས་ཛ་གད་ཞལ་ཟས་སོགས༔
དར་ཟབ་གདུགས་དང་རྒྱལ་མཚན་བཤམས༔ དངོས་གྲུབ་བླང་བའི་ཆོ་ག་བྱ༔ ྅྅྅྅྅྅྅྅྅྅ ༈ དེ་ནས་དབང་གི་བསྐུར་ཐབས་ནི༔ སྣོད་ལྡན་སློབ་བུ་ཁྲུས་ནས་དབྱུང་༔ གུ་གུལ་དུད་པས་
བདུག་པར་བྱ༔ ཡོལ་བའི་ཕྱིར་འདུག་ལུས་གནད་བཅའ༔ སློབ་དཔོན་ལྷ་རུ་གསལ་བ་ཡིས༔ སློབ་བུ་དེ་ལ་འདི་སྐད་བརྗོད༔ ཉོན་ཅིག་སྐལ་ལྡན་རིགས་ཀྱི་བུ༔ དབང་ལ་ཕྱི་ནང་གསང་བ་གསུམ༔ ཕྱི་
ལྟར་སྒྲིབ་པ་དག་བྱེད་དབང་༔ ནང་ལྟར་ལྷ་ཡི་བྱིན་རླབས་དབང་༔ གསང་བ་ཆོས་སྐུ་ངོ་སྤྲོད་དབང་༔ དེ་ལྟར་བསམ་གྱིས་མི་ཁྱབ་ཀྱང་༔ ད་ལྟ་ཡེ་ཤེས་ཆེན་པོའི་ལྷ༔ རང་ལ་ཡོད་པས་ང་ཡིས་བསྟན༔
གསང་བ་བླ་མེད་ཟབ་མོ་འདི༔ མ་ཡེངས་ཡིད་ལ་དྲན་པར་གྱིས༔ རང་གི་སྙིང་ཀའི་དབུས་ཉིད་དུ༔ བདེ་གཤེགས་ཀུན་འདུས་དྲག་པོ་རྩལ༔ མཐིང་ནག་ཞལ་གཅིག་ཕྱག་གཉིས་པ༔ གཡས་པ་གནམ་

ལྕགས་རྡོ་རྗེ་འཛིན༔ གཡོན་པ་གསེར་གྱི་དྲིལ་བུ་བསྣམས༔ ཞབས་གཉིས་གྱད་ཀྱི་དོར་སྟབས་མཛད༔ དབུ་སྐྲའི་ཐོར་ཚུགས་རིགས་ལྔས་བརྒྱན༔ སྤྱན་གསུམ་འོད་འཕྲོས་མཆེ་བ་གཙིགས༔ ཟབ་ཆེན་
བེར་སྨུག་རུས་རྒྱན་ཅན༔ དུར་ཁྲོད་ཆས་བརྒྱད་རྒྱན་གྱིས་མཛེས༔ ཡུམ་ནི་རྡོ་རྗེ་ཕག་མོ་མཐིང་༔ གཡས་གཡོན་གྲི་གུག་ཐོད་ཁྲག་བསྣམས༔ ཁྲོ་མོའི་ཞལ་ལ་མཛེས་པའི་གཟུགས༔ སྤྱི་གཙུག་ཕག་ཞལ་
ངུར་སྒྲ་སྒྲོག༔ རུས་པའི་རྒྱན་དྲུག་སྐུ་ལ་གསོལ༔ ཡབ་ཡུམ་གཉིས་སུ་མེད་པར་བསྒོམ༔ ཕྱོགས་མཚམས་པདྨ་འདབ་བརྒྱད་ལ༔ ཤར་དུ་དཔལ་ཆེན་ཧེ་རུ་ཀ༔ མཐིང་ནག་རྡོ་རྗེ་དུང་དམར་འཛིན༔ ཡུམ་
ཆེན་ཀྲོ་ཏི་ཤྭ་རི་མ༔ ཤར་ལྷོར་མངོན་རྫོགས་ཧེ་རུ་ཀ༔ མཐིང་ནག་རྡོ་རྗེ་ཐོད་ཁྲག་བསྣམས༔ ཡུམ་ཆེན་ཉི་ཞི་མུ་ཁ་ལེ༔ ལྷོ་རུ་འཇམ་དཔལ་གཤིན་རྗེ་གཤེད༔ མཐིང་ནག་འཁོར་ལོ་སྡིགས་མཛུབ་ཅན༔
ཡུམ་ཆེན་བེ་ཏ་ལི་དང་འཁྲིལ༔ ལྷོ་ནུབ་ཆེ་མཆོག་ཧེ་རུ་ཀ༔ སྨུག་ནག་རྡོ་རྗེ་དྲིལ་བུ་བསྣམས༔ ཡུམ་ཆེན་ཁྲོ་མོ་གནམ་ཞལ་མ༔ ནུབ་ཏུ་པདྨ་ཧེ་རུ་ཀ༔ དམར་ནག་པདྨ་དྲིལ་བུ་བསྣམས༔ ཡུམ་ཆེན་པདྨ་
གཟི་ལྡན་མ༔ ནུབ་བྱང་དྲེགས་པ་ཀུན་འདུལ་ནི༔ མཐིང་ནག་࿙ཐོད་ཆེན་ཟེར་བའང་འདུག རྡོ་རྗེ་ཐོད་ཁྲག་བསྣམས༔ ཡུམ་ཆེན་སྲིད་པ་སྤྱི་འདུལ་མ༔ བྱང་དུ་རྡོ་རྗེ་གཞོན་ནུའི་སྐུ༔ མཐིང་ནག་རྡོ་རྗེ་ཕུར་བུ་

༄༅༔ ༔བསྣམས༔ ཡུམ་ཆེན་འཁོར་ལོ་རྒྱས་འདེབས་མ༔ བྱང་ཤར་སྟོབས་ལྡན་ནག་པོ་ནི༔ མཐིང་ནག་རྡོ་རྗེ་ཙིཏྟ་བསྣམས༔ ཡུམ་ཆེན་འབྱུང་བ་ལྔ་ཡི་བདག༔ ཀུན་ཀྱང་དྲེགས་པ་
བརྫིས་པའི་གདན༔ རྔམ་བརྗིད་རོལ་པའི་སྟབས་སུ་བཞུགས༔ ལུས་ཀྱི་རྩ་ནང་ཐམས་ཅད་དུ༔ དཔའ་བོ་མཁའ་འགྲོ་ཡབ་ཡུམ་བཞུགས༔ དེ་འོག་࿙སྟེང་འོག་ཟེར་བའང་འདུག རྒྱུན་ལམ་སྒོ་བཞི་ན༔ སྒོ་སྲུང་
ཁྲོ་མོ་ཆེན་མོ་བཞི༔ ཁ་སྒོར་དཀར་མོ་ལྕགས་ཀྱུ་འཛིན༔ སྣ་སྒོར་སྔོན་མོ་ཞགས་པ་འཛིན༔ གསང་སྒོར་དམར་མོ་ལྕགས་སྒྲོག་འཛིན༔ རླུང་སྒོར་ལྗང་མོ་དྲིལ་བུ་འཛིན༔ དེ་ལྟར་ལྷ་རྣམས་གསལ་བར་
བསྒོམ༔ འོག་མིན་ཆོས་དབྱིངས་ཕོ་བྲང་ནས༔ ཆོས་སྐུ་ལོངས་སྐུ་སྤྲུལ་སྐུ་ཡི༔ བརྒྱུད་པའི་བླ་མ་ཐམས་ཅད་ཀུན༔ མཁའ་ལ་ཆར་རྒྱུན་བབས་པ་ལྟར༔ བདག་གི་སྤྱི་བོར་བྱོན་པར་བསམ༔ སྙན་པའི་
རོལ་མོ་བསྒྲགས་ནས་ཀྱང་༔ ཡེ་ཤེས་ལྷ་རྣམས་སྤྱན་དྲང་ངོ༔ ཧཱུྃ༔ བཞེངས་ཤིག་པདྨ་འབྱུང་གནས་སོགས་ཚང་མ་རྣམས༔ བདག་དང་ལས་ཅན་ཆོས་ལ་སྤྱད་པ་རྣམས༔ ཐུགས་རྗེས་གཟིགས་ལ་གནས་
འདིར་གཤེགས་སུ་གསོལ༔ ཞེས་པས་སྤྱན་དྲང་ངོ༔ ཧཱུྃ་ཧཱུྃ་ཧཱུྃ༔ ཨོཾ་བཛྲ་ཨ་ར་ལི་ཧཱུྃ་ཛ༔ མཧཱ་སུ་ཁ་ནི༔ དེ་ཝ་ཏད་ཏ་ཧཱུྃ་ཧཱུྃ༔ ཞེས་བརྗོད་གུ་གུལ་དུད་པས་བདུག༔ བྱིན་རླབས་ཡེ་ཤེས་ཕེབས་པའི་

རྟགས༔ འདར་དང་ཁྲབ་དང་གར་བྱེད་དང་༔ སྨྲ་དང་རྒོད་དང་བདེ་གསལ་ཉམས༔ མི་རྟོག་ཏིང་འཛིན་སྐྱེ་བར་འགྱུར༔ དེ་ནས་སློབ་དཔོན་ཆས་སུ་འཇུག༔ དབང་རྣམས་རིམ་པས་བསྐུར་བར་བྱ༔
྅྅྅྅྅྅྅྅྅྅྅ དང་པོ་བུམ་པ་ཐོགས་ནས་ནི༔ སློབ་བུའི་སྤྱི་བོར་བཞག་པར་བྱ༔ ཧོཿ དབང་གི་ངོ་བོ་ནི་རང་གི་རིག་པ་གཞན་དབང་དུ་མ་ཤོར་ན་ཆོས་ཀྱི་སྐུ་ཡིན་པས་རང་དབང་ཐོབ་པའོ༔
དབང་གི་ངེས་ཚིག་ནི༔ རང་གི་རིག་པ་ལ་རང་བྱན་ཚུད་པའི་དུས་ན་སྣང་སྲིད་འཁོར་འདས་ཀྱི་ཆོས་ཐམས་ཅད་དབང་བསྒྱུར་ནུས་པའི་ཕྱིར༔ དབང་གི་དབྱེ་བ་ནི་བསམ་གྱིས་མི་ཁྱབ་སྟེ༔ ཕྱི་བུམ་པ་རྫས་ཀྱི་
དབང་དང་༔ ནང་རྩ་དང་རླུང་གི་དབང་དང་༔ གསང་བ་ཐིག་ལེ་བྱང་ཆུབ་སེམས་ཀྱི་དབང་དང་༔ ཡང་གསང་བླ་ན་མེད་པའི་རིག་པའི་རྩལ་དབང་བསྐུར་བ་དང་བཞིའོ༔ དེ་ཡི་དང་པོ་བུམ་པའི་དབང་བསྐུར་
བ་ནི༔ ཧཱུྃ༔ བུམ་པ་དབང་གི་རྒྱལ་པོ་ཡིན༔ ཟླུམ་པོ་ཆོས་ཀྱི་དབྱིངས་ཀྱི་རྟགས༔ ཆུ་གཙང་བྱང་ཆུབ་སེམས་ཀྱི་རྒྱུན༔ འབྲུ་࿙ནས་འབྲས་གྲོ་ཏིལ་མོན་སྲན། ལྔ་རྣམ་པར་སྣང་མཛད་དེ༔ སྙིང་࿙ཚྭ་མར་བུ་རམ་སྦྲང་
རྩི་ཏིལ་མར། པོ་ལྔ་ནི་རྡོ་རྗེ་སེམས༔ རིན་ཆེན་ལྔ་པོ་འབྱུང་ལྡན་࿙གསེར་དངུལ་མུ་ཏིག་བྱུ་རུ་མུ་མེན། རྫས༔ སྤོས་ལྔ་࿙སྡེ་སྨུག་པོ་གུར་གུམ་ག་བུར་ཛ་ཏི་དུར་རུ་ཁ། སྣང་བ་མཐའ་ཡས་མཚོན༔ སྨན་ལྔ་࿙དབང་ལག་སླེ་ཏྲེས་ཀནྡ་

༄༅༔ ༔ཀ་ར་ཙནྡ་དཀར་པོ་རྒྱ་མཚོ་སྦུ་བ། དོན་ཡོད་གྲུབ་པའོ༔ མགུལ་འཆིང་࿙དར་ཚོན་སྣ་ལྔ། སྒོ་མའི་ཕྱག་རྒྱར་གསལ༔ ཁ་རྒྱན་ལོངས་སྤྱོད་རྫོགས་པའི་རྟགས༔ གཟུངས་ཐག་སྤྲུལ་སྐུའི་འོད་
ཟེར་བརྒྱུད༔ ལུས་ལ་རེག་པས་དྲི་མ་དག༔ སེམས་ལ་རྟོགས་པས་རྟོག་པ་དག༔ ཨོཾ༔ ཆོས་སྐུ་སྐྱེ་བ་མེད་པས་ཉོན་མོངས་སངས༔ རིག་པ་རང་ངོ་ཤེས་པས་ཡེ་ཤེས་རྒྱས༔ ཐུགས་རྗེ་རྒྱུན་ཆད་མེད་པས་
སྤྲུལ་སྐུ་འབྱུང་༔ རང་བྱུང་རང་ངོ་ཤེས་པའི་དབང་ཐོབ་ཤོག༔ ཨོཾ་ཨཱཿཧཱུྃ་སྭཱཧཱ༔ སརྦ་ཏ་ཐཱ་ག་ཏ་ཨ་བྷི་རིཉྩ་ཧཱུྃ༔ བུདྡྷ་ཀ་ལ་ཤ་ཨ་བྷི་རིཉྩ་ཨོཾ༔ བཛྲ་ཀ་ལ་ཤ་ཨ་བྷི་རིཉྩ་ཧཱུྃ༔ རཏྣ་ཀ་ལ་ཤ་ཨ་བྷི་རིཉྩ་ཏྲཾ༔
པདྨ་ཀ་ལ་ཤ་ཨ་བྷི་རིཉྩ་ཧྲིཿ ཀརྨ་ཀ་ལ་ཤ་ཨ་བྷི་རིཉྩ་ཧཱ༔ རིགས་ཀྱི་བུ་ལ་བུམ་པས་དབང་བསྐུར་བས༔ ཆོས་སྐུ་སྐྱེ་བ་མེད་པའི་དབྱིངས་ནས༔ རང་སྣང་ལོངས་སྤྱོད་རྫོགས་པའི་སྐུར་ཤར་སྟེ༔ སྤྲུལ་སྐུ་
གང་ལ་གང་འདུལ་གྱིས་དབང་བསྐུར་ནུས་པར་གྱུར་ཅིག༔ དེ་ནས་དབུ་རྒྱན་ལྔས་དབང་བསྐུར་བ་ནི༔ ཧཱུྃ༔ སངས་རྒྱས་ལྔ་ཡི་བཞུགས་གནས་ནི༔ སྐལ་ལྡན་མོས་པའི་སྤྱི་གཙུག་ཏུ༔ རྡོ་རྗེ་འཁོར་ལོ་རིན་
པོ་ཆེ༔ པདྨ་རྡོ་རྗེ་རྒྱ་གྲམ་ལྔ༔ རྒྱལ་བ་རིགས་ལྔའི་ཕྱག་མཚན་འདི༔ བཞག་པས་ཡེ་ཤེས་ལྔ་ཐོབ་ཤོག༔ ཨོཾ་བཛྲ་བུདྡྷ་རཏྣ་པདྨ་ཀརྨ་མུ་གུ་ཏ་ཏྲཾ་ཨ་བྷི་རིཉྩ་ཨཱ༔ དེ་ནས་ལྷའི་དབང་བསྐུར་བྱ༔

བུམ་པའི་སྟེང་ནས་སྐུ་བླངས་ཏེ༔ སྤྱི་བོའི་གཙུག་ཏུ་བཞག་པར་བྱ༔ ཧཱུྃ༔ བདེ་གཤེགས་ཀུན་འདུས་རྡོ་རྗེ་དྲག་པོ་རྩལ༔ སངས་རྒྱས་ཀུན་གྱི་ཐུགས་ཀྱི་སྤྲུལ་པ་སྟེ༔ རྒྱ་མཚོ་ཡངས་པའི་ཀློང་ནས་བརྡ་ཡིས་
བསྐྱེད༔ སངས་རྒྱས་ཀུན་གྱི་གསུང་གི་སྤྲུལ་པ་སྟེ༔ མ་ཆགས་པདྨའི་སྡོང་པོའི་རྩེ་ལས་འཁྲུངས༔ སངས་རྒྱས་ཀུན་གྱི་སྐུ་ཡི་སྤྲུལ་པ་སྟེ༔ རང་བྱུང་མཚན་དང་དཔེ་བྱད་ལྡན་པར་བྱོན༔ པདྨ་འབྱུང་གནས་
ཞེས་སུ་མཚན་ཡང་གྲགས༔ དཔལ་ཆེན་ཁྲག་འཐུང་ཆེན་པོའི་ཐུགས་ཀྱི་སྲས༔ མཧཱ་གུ་རུ་རྡོ་རྗེ་དྲག་པོ་རྩལ༔ རྡོ་རྗེ་ཕག་མོ་ཡུམ་དང་གཉིས་སུ་མེད༔ རིགས་ཀྱི་བདག་པོ་བླ་མའི་དབང་ཐོབ་ཤོག༔ ཨོཾ་
བཛྲ་མཧཱ་གུ་རུ་སརྦ་སིདྡྷི་ས་མ་ཡ་ཧཱུྃ༔ ཨ་བྷི་རིཉྩ་ཨཱ༔ དེ་ནས་རྡོ་རྗེ་དྲིལ་བུ་གཏད༔ སྙིང་ཁར་དཔལ་ཆེན་སྐུ་བཞག་ནས༔ ཧཱུྃ༔ ཞེ་སྡང་གནས་གྱུར་མེ་ལོང་ཡེ་ཤེས་ཤར༔ ཡེ་ཤེས་གསལ་བ་བཛྲ་ཧེ་རུ་
ཀ༔ ཀྲོ་ཏི་ཤྭ་རི་ཡུམ་དང་གཉིས་སུ་མེད༔ རྡོ་རྗེ་ཐུགས་ཀྱི་དབང་མཆོག་ཐོབ་པར་ཤོག༔ ཨོཾ་རུ་ལུ་རུ་ལུ་ཧཱུྃ་བྷྱོ་ཧཱུྃ༔ ཨ་བྷི་རིཉྩ་ཨཱ༔ དེ་ནས་རྡོ་རྗེ་བྷན་དྷ་གཏད་ལ༔ གསང་བར་མངོན་རྫོགས་སྐུ་བཞག་
ནས༔ ཧཱུྃ༔ མ་ཆགས་རོལ་པའི་ཡེ་ཤེས་ཤར་བ་ལ༔ འབྱུང་བའི་བདག་མོ་རྟགས་ཀྱི་རྒྱལ་མོ་ལྔ༔ མངོན་རྫོགས་རྒྱལ་པོ་ཆེ་མཆོག་ཧེ་རུ་ཀ༔ ཡུམ་ཆེན་མུ་ཁ་ལེ་དང་གཉིས་སུ་མེད༔ བདེ་ཆེན་ཡུམ་གྱི་

༄༅༔ ༔དབང་མཆོག་ཐོབ་པར་ཤོག༔ ཨོཾ་ཤྲཱི་ཧེ་རུ་ཀ་ཀྲོ་ཏི་ཤྭ་རི་ཧཱུྃ༔ ཧཱུྃ་ཧ་ཧེ་ཕཊ༔ བྷྱོ་ས་མ་ཡ་ཨ་བྷི་རིཉྩ་ཨཱཿ དེ་ནས་འཁོར་ལོ་བེ་ཅོན་གཏད་༔ དཔྲལ་བར་གཤིན་རྗེ་གཤེད་པོ་བཞག༔
ཧཱུྃ༔ ང་རྒྱལ་གནས་གྱུར་མཉམ་ཉིད་ཡེ་ཤེས་ཤར༔ ཡེ་ཤེས་རྫོགས་པ་འཇམ་དཔལ་གཤིན་རྗེ་གཤེད༔ ཡུམ་ཆེན་བེ་ཏ་ལི་དང་གཉིས་སུ་མེད༔ འཇམ་དཔལ་སྐུ་ཡི་དབང་མཆོག་ཐོབ་པར་ཤོག༔ ཨོཾ་ཨ་ཀྲོ་ཏེ་
ཀ་ཡ་མནྟ་ཀ་ཧ་ན་མ་ཐ་བྷཉྫ༔ ཧཱུྃ་ཕཊ༔ ཨ་བྷི་རིཉྩ་ཨཱ༔ དེ་ནས་བདུད་རྩི་གའུ་གཏད༔ ཆེ་མཆོག་སྤྱི་བོའི་གཙུག་ཏུ་བཞག༔ ཧཱུྃ༔ ཆོས་སྐུ་མཉམ་ཉིད་ངང་ལས་མ་གཡོས་ཀྱང་༔ ཀུན་ཏུ་བཟང་པོ་ཆེ་
མཆོག་ཧེ་རུ་ཀ༔ ཁྲོ་མོ་གནམ་ཞལ་མ་དང་གཉིས་སུ་མེད༔ ཡོན་ཏན་ལྷུན་གྱིས་གྲུབ་པའི་དབང་ཐོབ་ཤོག༔ ཨོཾ་བཛྲ་ཀྲོ་ཏ་མཧཱ་ཤྲཱི་ཧེ་རུ་ཀ་ཧཱུྃ༔ མཧཱ་ཀྲོ་ཏི་ཤྭ་རི་ཛ་ལ་ཧཱུྃ་ཕཊ༔ ཨ་བྷི་རིཉྩ་ཨཱ༔ དེ་ནས་པདྨ་
རྔེའུ་ཆུང་གཏད༔ མགྲིན་པར་པདྨ་དབང་གི་སྐུ་བཞག་ལ༔ ཧཱུྃ༔ འདོད་ཆགས་གནས་གྱུ